Miss Universe 2014

Ang Miss Universe 2014 ay ang ika-63 edisyon ng Miss Universe pageant, na ginanap sa FIU Arena sa Miami, Florida Estados Unidos noong 25 Enero 2015.

Pagkatapos ng kompetisyon, kinoronahan ni Gabriela Isler ng Beneswela si Paulina Vega ng Kolombya bilang Miss Universe 2014. Ito ang ikalawang tagumpay ng Kolombya sa kasaysayan ng kompetisyon. Nagtapos bilang first runner-up si Nia Sanchez ng Estados Unidos, habang nagtapos bilang second runner-up si Diana Harkusha ng Ukranya.

Mga kandidata mula sa walumpu't-walong mga bansa at teritoryo ang lumahok sa edisyong ito. Pinangunahan ni Thomas Roberts at Natalie Morales ang kompetisyon, samantalang nagsilbi bilang mga backstage correspondent si Jeannie Mai. Nagtanghal sina Prince Royce, Nick Jonas, at Gavin DeGraw sa edisyong ito. Itinampok rin sa edisyong ito ang bagong DIC Crown na nagkakahalaga ng $300,000.

 Kasaysayan 

 Lokasyon at petsa ng kompetisyon 
Nagsimula noong huling bahagi ng Setyembre 2013 ang mga negosasyon sa pagitan ng Kalihim ng Turismo ng Ceará sa Brazil at ng Miss Universe Organization, nang lumipad sa Fortaleza ang mga opisyales ng Miss Universe Organization upang simulan ang mga pag-uusap at pagsasaayos ng mga aktibidad para sa pageant. Ibinunyag ni Bismarck Maia, Kalihim ng Turismo ng Estado, sa pahayagan ng Fortaleza na Diário do Nordeste noong 11 Enero 2014 na ang pageant ay gaganapin sa Centro de Eventos do Ceará sa Fortaleza.

Noong 27 Marso 2014, tumugon sa pamamagitan ng isang sulatroniko si Annette Cammer, national licensing director ng Miss Universe Organization, sa isang tanong ng isang national director, na ang Miss Universe 2014 ay hindi na gaganapin sa Fortaleza, gaya ng ipinangako ng mga lokal na awtoridad. Opisyal nang tinapos ng Fortaleza ang kanilang bid upang idaos sa kanilang lungsod ang kompetisyon noong 20 Mayo, at apat na lungsod sa Brasil ang kanilang pinapalagay upang pumalit sa Fortaleza: Rio de Janeiro, Ribeirão Preto, Porto Alegre, at Manaus. 

Noong 22 Agosto, nag-post si Donald Trump sa Twitter na nagsasaad na ang Miami at iba pang mga lungsod ay "naglalaban nang husto upang idaos ang pageant", at ang pag-anunsyo sa magiging host city ng pageant ay gagawin sa lalong madaling panahon. Ang partikular na pagbanggit ng lungsod ng Miami ay nag-udyok sa marami sa mga manonood ng pageant na maniwala na ang pageant ay idadaos sa lungsod sa unang pagkakataon mula noong 1997. Noong 9 Setyembre, ang mga pahayagang El Nuevo Dia ng Porto Riko, at  El Nacional ng Beneswela ay naglimbag ng isang artikulo na nagsasabing ang mga kalahok ay mananatili sa isang hotel na pag-aari ni Trump sa Miami. 

Noong 12 Setyembre, inanunsyo ng noo'y alkalde ng Miami na si Luigi Boria na ang kompetisyon ay gaganapin sa 18 Enero 2015 sa Doral. Noong Oktubre, inanunsyo ng Miss Universe Organization sa kanilang website na magaganap ang kompetisyon sa FIU Arena, Miami, Florida sa 25 Enero 2015, imbis na sa 18 Enero.

 Pagpili ng mga kalahok 
Ang mga kalahok mula sa walumpu't-walong mga mga bansa at teritoryo ay napili upang lumahok sa kompetisyon. Anim na kandidata ang nailuklok upang kumatawan sa kanilang bansa/teritoryo matapos maging isang runner-up sa kanilang kompetisyong pambansa o napili sa isang casting process, at pitong kandidata ang napili matapos ang pag-urong ng orihinal na kalahok.

 Mga iniluklok 
Dahil nagkaroon ng salungatan sa iskedyul ng Miss Universe 2015 at Miss France 2016 kung saan obligadong dumalo si Miss France 2015 Camille Cerf ayon sa kanyang kontrata, at dahil sa kakatapos lang ng Miss World 2014 na naganap sa Reyno Unido na sinalihan ni Miss France 2014 Flora Coquerel, iniluklok si Miss France 2015 upang lumahok sa edisyong ito imbis na si Coquerel. Si Coquerel ay lumahok sa sumunod na edisyon. Iniluklok ang second runner-up ng Miss Polonia 2011 na si Marcela Chmielowska upang kumatawan sa kanyang bansa dahil sa salungatan sa iskedyul ng Miss Universe 2014 at Miss Polonia 2014 na naganap noong Disyembre 2014.

 Mga pagpalit 
Iniluklok ang first runner-up ng Miss Belgium 2014 na si Anissa Blondin upang kumatawan sa kanyang bansa sa Miss Universe matapos bumitiw ni Miss Belgium 2014 Laurence Langen dahil sa mga personal na dahilan. Iniluklok si Anđelka Tomašević upang pumalit kay Arnela Zeković bilang kandidata ng Serbya sa edisyong ito dahil sa mga personal na dahilan. Iniluklok ang second runner-up ng Miss Universe Tanzania 2014 na si Nale Boniface upang kumatawan sa kanya matapos maaksidente ang orihinal na nagwagi na si Carolyne Bernard. Dapat sanang lalahok si Rolene Strauss sa Miss Universe at Miss World. Gayunpaman, dahil nagwagi na si Strauss bilang Miss World 2014, siya ay pinalitan ng first runner-up ng Miss South Africa na si Ziphozakhe Zokufa upang kumatawan sa kanyang bansa sa Miss Universe. Iniluklok ang first runner-up ng Miss Universe Thailand na si Pimbongkod Chankaew, matapos bumitiw ng orihinal na nagwagi na si Weluree Ditsayabut matapos nitong i-post sa kanyang social media na dapat bitayin ang mga taga-suporta ng Punong Ministro ng Taylandiya. Iniluklok ang first runner-up ng Miss Universe China na si Hu Yanliang matapos bumitiw ang orihinal na nagwagi na si Nora Xu dahil napagdesisyunan nito na ipagpatuloy na lamang ang kanyang pag-aaral. Iniluklok ang first runner-up ng Miss Universe Ukraine 2014 na si Diana Harkusha matapos bumitiw ng orihinal na nagwagi na si Anna Andres dahil sa mga personal na dahilan.

 Mga unang pagsali at pag-urong sa kompetisyon 
Bumalik sa edisyong ito ang mga bansang Kenya na huling sumali noong 2005, Ehipto at Portugal na huling sumali noong 2011, at Albanya, Heyorhiya, Irlanda, Kosobo, Santa Lucia, at Urugway na huling sumali noong 2012. Hindi sumali ang second runner-up ng Miss Vietnam 2014 na si Nguyễn Lâm Diễm Trang na dapat sanang iluluklok bilang kinatawa ng kanyang bansa dahil sa kakulangan sa oras para maghanda para sa patimpalak. Hindi sumali ang mga bansang  Aserbayan, Botswana, Dinamarka, Estonya, Namibya, at Rumanya matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.

 Mga resulta 
 Mga pagkakalagay 
 Pagkakalat  Kandidata Miss Universe 2014  Kolombya – Paulina Vega1st runner-up  Estados Unidos – Nia Sanchez 2nd runner-up  Ukranya – Diana Harkusha 3rd runner-up  Olanda – Yasmin Verheijen 4th runner-up  Hamayka – Kaci Fennell Top 10   Arhentina – Valentina Ferrer
  Australya – Tegan Martin
  Beneswela – Migbelis Castellanos
  Espanya – Desirée Cordero
  Pilipinas – Mary Jean Lastimosa Top 15  Brasil – Melissa Gurgel
  Indiya – Noyonita Lodh
  Indonesya – Elvira Devinamira
  Italya – Valentina Bonariva
  Pransiya – Camille Cerf

 Mga espesyal na parangal 
AwardContestantMiss Congeniality  Niherya – Queen CelestineMiss Photogenic  Porto Riko – Gabriela Berrios

 Best National Costume 
PagkakalagayKandidataNagwagi  Indonesya – Elvira DevinamiraTop 5  Alemanya – Josefin Donat
  Arhentina – Valentina Ferrer
  Indiya – Noyonita Lodh
  Kanada – Chanel Beckenlehner

 Kompetisyon 

 Pormat ng kompetisyon 
Mula sa labing-anim ng nakaraang taon, labinlimang semi-finalist ang napili sa pamamagitan ng paunang kompetisyon at ang mga closed-door interview. Lumahok sa swimsuit competition ang labinlimang mga semi-finalist, at kalaunan ay pinili ang sampung mga semifinalist. Lumahok sa evening gown competition ang sampung mga semifinalist at kalaunan ay pinili ang limang pinalista. Limang pinalista ang sumabak sa paunang question-and-answer round at final walk.

 Komite sa pagpili 

 Paunang kompetisyon 

 Lloyd Boston – Amerikanong Fashion guru, at tanyag na tao sa telebisyon
 Azucena Cierco – Mehikanong aktres, koresponden para sa Telemundo, at tanyag na tao sa telebisyon
 Jeneine Doucette-White – Bureau manager sa Access Hollywood
 Michelle McLean – Miss Universe 1992 mula sa Namibya
 Jimmy Nguyen – Entertainment at digital media lawyer, at blogger
 Corinne Nicolas – Pangulo ng Trump Models Modelling Agency
 Tyler Tixier – Kabilang sa sales team ng Delta Air Lines

 Final telecast 

 Kristin Cavallari – Amerikanang aktres at tagadisenyo
 William Levy – Kubano-Amerikanong aktor at modelo
 Manny Pacquiao – Pilipinong propesyonal na boksingero at politiko
 Louise Roe – Ingles na fashion journalist at TV host
 Lisa Vanderpump – Amerikanang reality star sa The Real Housewives of Beverly Hills
 Emilio Estefan – Kubano-Amerikanong musikero at producer
 DeSean Jackson – Manlalaro ng Amerikanong putbol para sa Washington Redskins
 Nina Garcia – Creative Director ng Marie Claire Magazine
 Rob Dyrdek – Amerikanong negosyante
 Giancarlo Stanton – Manlalaro ng beysbol para sa Miami Marlins

 Mga kandidata 
Walumpu't-walong kandidata ang lumahok para sa titulo.

 Bansa/Teritoryo  Kandidata  Edad Bayan  AlbanyaZhaneta Byberi19Tirana AlemanyaJosefin Donat20Leipzig AnggolaZuleica Wilson21Cabinda ArhentinaValentina Ferrer23Córdoba ArubaDigene Zimmerman20Oranjestad AustralyaTegan Martin22Newcastle AustryaJulia Furdea20Viena Bagong SilandiyaRachel Millns23Wellington BahamasTomii Culmer24Nassau BelhikaAnissa Blondin 22Bruselas BeneswelaMigbelis Castellanos19Cabimas BrasilMelissa Gurgel20Fortaleza BulgaryaKristina Georgieva22Sopiya BulibyaClaudia Tavel25Santa Cruz CuraçaoLaurien Angelista27Willemstad EhiptoLara Debbana21Cairo EkwadorAlejandra Argudo22Portoviejo El SalvadorPatricia Murillo22San Salvador EslobakyaSilvia Prochádzková23Bratislava EslobenyaUrška Bračko21Maribor EspanyaDesirée Cordero22Sevilla Estados UnidosNia Sanchez24Las Vegas EtiyopiyaHiwot Mamo24Adis AbebaMaggaly Nguema22Libreville GanaAbena Appiah21Accra Gran BritanyaGrace Levy25Londres GresyaIsmini Dafopoulou26AtenasBrittany Bell27Barrigada GuwatemalaAna Luisa Montúfar21Lungsod ng Guwatemala GuyanaNiketa Barker24Georgetown HamaykaKaci Fennell23Kingston HaponKeiko Tsuji21Nagasaki HaytiChristie Désir25Port-au-Prince HeorhiyaAna Zubashvilli22Tbilisi HondurasGabriela Ordoñez21Comayagua IndiyaNoyonita Lodh21Bangalore IndonesyaElvira Devinamira21Surabaya IrlandaLisa Madden23Cork IsraelDoron Matalon21Beit Aryeh-Ofarim ItalyaValentina Bonariva25Milan KanadaChanel Beckenlehner27Caledon Kapuluang Birheng BritanikoJaynene Jno Lewis26Tortola Kapuluang Turks at CaicosShanice Williams21Grand Turk KasakistanAiday Issayeva25Almaty KenyaGaylyne Ayugi21Nairobi KolombyaPaulina Vega22Barranquilla KosoboArtnesa Krasniqi23Pristina Kosta RikaKarina Ramos21San José KroasyaIvana Mišura26Zagreb LibanoSaly Greige25Bishmizzine LitwanyaPatricija Belousova19Vilna MalaysiaSabrina Beneett24Kuala Lumpur MawrisyoPallavi Gungaram21Vacoas-Phoenix MehikoJosselyn Garciglia24La Paz MyanmarSharr Htut Eaindra20Yangon NiheryaQueen Celestine22Lagos NikaragwaMarline Barberena27Chichigalpa NoruwegaElise Dalby19Hamar OlandaYasmin Verheijen21Amsterdam PanamaYomatzy Hazlewood23Lungsod ng Panama ParagwaySally Jara21Asuncion PeruJimena Espinoza26Lungsod ng Lima PilipinasMary Jean Lastimosa27Tulunan PinlandiyaBea Toivonen22Helsinki PolonyaMarcela Chmielowska23Varsovia Porto RikoGabriela Berríos24Toa Baja PortugalPatrícia Da Silva25Lisboa PransiyaCamille Cerf20Coulogne Republikang DominikanoKimberly Castillo26Higüey Republikang TsekoGabriela Franková21 Praga RusyaYulia Alipova24Balakovo Santa LuciaRoxanne Didier-Nicholas  23 Castries SerbiyaAnđelka Tomašević21Zubin Potok SingapuraRathi Menon24Singapura Sri LankaAvanti Marianne25Colombo SuwesyaCamilla Hansson26Estokolmo SuwisaZoé Metthez21Neuchâtel TansaniyaNale Boniface23Dodoma TaylandiyaPimbongkod Chankaew20Bangkok Timog AprikaZiphozakhe Zokufa23Cape Town Timog KoreaYoo Ye-bin22Daegu Trinidad at TobagoJevon King26Diego Martin TsileHellen Toncio20Santiago TsinaHu Yanliang24Beijing TurkiyaDilan Çiçek Deniz20Istanbul UkranyaDiana Harkusha20Kharkiv UnggaryaHenrietta Kelemen21Budapest UrugwayJohana Riva24Montevideo

Mga tala

Mga sanggunian

 Panlabas na kawing 



Kategorya:2014